ওয়েব ডেস্ক: বিশ্বকর্মা পুজোর ভোরে কলকাতায় বৃদ্ধের অস্বাভাবিক মৃত্যু। চাঞ্চল্য চেতলার শ্যাম বসু রোডে। রবিবার ভোর রাতে রাস্তার ওপরে বৃদ্ধ এনআর গোলদারকে (৭৪) পড়ে থাকতে দেখেন স্থানীয়রা। স্থানীয়রা জানিয়েছেন, ওই বহুতলের একটি ফ্ল্যাটে একাই থাকতেন বৃদ্ধ। দীর্ঘদিন ধরে শারীরিক অসুস্থতায় ভুগছিলেন তিনি। অসুস্থতাজনিত হতাশা থেকেই আত্মহত্যা বলে প্রাথমিক তদন্তে মনে করছে পুলিস। বাড়ির ছাদ থেকে ঝাঁপ দিয়ে তিনি আত্মঘাতী হয়েছেন বলে অনুমান। ভোর চারটে নাগাদ খবর পেয়ে ঘটনাস্থলে পৌঁছয় চেতলা থানার পুলিশ। দেহটি উদ্ধার করে ময়নাতদন্তে পাঠানো হয়েছে। ঘটনাটি খুন না আত্মহত্যা তা নিয়ে নিশ্চিত হতে চাইছেন পুলিশকর্তারা।